इन सारे अनुभवों ने मेरे आत्मविश्वास को बढ़ाया. विदेशों में सेना में सेवाएं देने की अनिवार्य व्यवस्था की जाती है. इसकी वजह है संघर्ष और देश प्रेम को समझना. देशप्रेम का तो नहीं पता लेकिन जीवन जीने का ये संघर्ष हमारे देश में जीवन की शुरूआत से ही ज्यादातर बच्चों को मिल जाता है. संघर्ष की कमी हमारी कमियों को दूर करने के बजाय हमारी निर्भरता को बढ़ाती है और हम अपनी असफलता का जिम्मेदार दूसरों को मानने लगते हैं. अधिकतर मौकों पर बेचारा भाग्य हमारा पंचिंग बैग बन जाता है. अपने इस भाई को मैंने अंत में ये भी समझाया कि मैंने सारे संघर्ष किए लेकिन जिस अंदाज में तुमने नौकरी मांगी, उसकी हिम्मत कभी न हो पाई. उसका कोई जवाब तो मेरे पास नहीं आया लेकिन मैं ईश्वर से प्रार्थना करता हूं कि वो इस सुंदर जीवन की शक्ति और संघर्ष के सही मायने समझ पाए.